Opa! vir die Kersfees-boekfees - romanza.co.za
Opa! vir die Kersfees-boekfees
by Romanza aan December 4, 2018 0 Kommentaar
Opa vir die liefde – René van Zyl
Athina is uiteindelik gelukkig met haar lewe op die Griekse eiland, Antiparos. Sy het haar kat, winkel en haar geliefde ‘Baba’. Toe Jason Haven met sy kuiltjies en pragtige lyf opdaag, ervaar sy vergete emosies. En met een soen steel
hy haar vrede.
Haar hart se tuiskoms – Annetjie van Tonder
Ter wille van liefde – Susan Olivier
Anja kon haar geluk nie glo toe sy die vakature by die Hoë Prestasiesentrum in Pretoria in haar inboks sien nie. Dis so reg in haar kraal. Hulle soek ŉ fisioterapeut wat deel is van ŉ span medici en sportkundiges wat met belowende sportsterre werk. Nie alleen het sy die vereiste kwalifikasies nie, maar sy was in eie reg ŉ sportster. Vir jare was sy die junior nasionale vrouetenniskampioen in die land. Dis ook hoekom die Universiteit van Kalifornië haar ŉ sportbeurs aangebied het. Helaas het die opkikkerskandaal ŉ einde aan haar sportdrome gebring. Die saak is wel in haar guns geskik, maar teen ŉ duur prys. Haar dryfveer vir groot tennis is weg, en sy gaan lank aan die regskoste afbetaal. Hierdie is die geleentheid waarna sy soek, en sal haar in staat stel om weer in Suid-Afrika ’n nuwe begin te maak.
Om jou te vind – Kristel Loots:
Kristel Loots is bekend vir haar fyn humorsin en besondere vermoë om haar karakters uit te beeld. Hierdie omnibus is ’n samestelling van drie van Kristel se vorige liefdesverhale, Liefde op Vergeetbaai, Kiki se kroonprins en Sieraad uit as.
Afrikaanse romantiese fiksieAnnetjie van TonderKristel LootsLAPA romanzasLouise MinnaarMagdaleen WaltersRené van Zylromance in AfrikaansRomanzaOmnibusSuperRomanzaSusan Olivier